Kichkina xoʻjayin
Kichkina xoʻjayin (inglizcha: The Boss Baby) 2017-yilda katta ekranlarga chiqarilgan komedik janrdagi AQSh kompyuter-animatsion filmidir. DreamWorks Animation mahsuloti. 20th Century Fox tomonidan tarqatilgan. Film rejissori — Tom McGrath. Filmda bosh qahramonlarga ovoz bergan aktyorlar sirasiga Alec Baldwin, Steve Buscemi, Jimmy Kimmel, Lisa Kudrow va Miles Bakshi kirishadi. Film Tim ismli bolaning kattalarning mehri uchun kechayotgan kichkintoylar va kuchukchalar oʻrtasidagi jangda maxfiy agent boʻlgan goʻdak ukasiga bergan yordami haqida hikoya qiladi. Kichkina xoʻjayin filmi premyerasi Mayami xalqaro film festivalida 12-mart 2017-yilda boʻlib oʻtdi, AQShda esa 31-mart 2017-yildan boshlab kinoteatrlarda namoyish qilindi. Film $125 millionni tashkil etgan budjeti bilan umumjahon boʻylab $528 million ishlab topdi. Film Oscar, Annie va Oltin globus mukofotlarining „Eng yaxshi animatsion film“ nominatsiyalariga nomzod etib koʻrsatildi. Rotten Tomatoes kinotanqid saytida Kichkina xoʻjayin haqida 180 ta maqola yigʻilib, ulardan 53 foizi filmni ijobiy baholaydi. Netflix orqali tarqatilgan Katta xoʻjayin animatsion teleseriali premyerasi 6-aprel 2018-yilda boʻlib oʻtdi. Filmning sikveli boʻlmish Kichkina xoʻjayin 2: Oilaviy biznes esa 2-iyul 2021-yilda chiqarildi.